b"\n_START_ARTICLE_\nElbit Systems\n_START_SECTION_\nPrimers passos \xe2\x80\x93 la divisi\xc3\xb3 dins de Elron\n_START_PARAGRAPH_\nElbit System va ser fundada per Elron Electronic Industries, la qual combinava l'experi\xc3\xa8ncia en disseny de computadors especials dins de l'Institut de Recerca de Defensa del Ministeri de Defensa d'Israel amb l'experi\xc3\xa8ncia d'Elron en el disseny, producci\xc3\xb3 i administraci\xc3\xb3 de productes electr\xc3\xb2nics (inicialment sota el nom Elbit Computers). De forma continuada Elbit es va expandir desenvolupant i donant suport log\xc3\xadstic al llan\xc3\xa7ament d'armes, i sistemes de navegaci\xc3\xb3 per a la majoria de les aeronaus israelianes. D'aquesta manera es va establir un pack de combat aeri per a l'avi\xc3\xb3 de combat IAI Lavi, i es va produir un sistema de control de foc per al tanc Merkava._NEWLINE_En 1996, Elbit es va dividir en tres empreses independents:_NEWLINE_Elbit Medical Imaging \xe2\x80\x93 Entre 1999 i el 2000 Elscint (una altra filial d'Elron) i Elbit Medical Imaging van vendre les seves activitats de formaci\xc3\xb3 d'imatges a General Electric Medical Systems i a Philips Medical Systems per aproximadament $600 milions de dolars._NEWLINE_Elbit Systems \xe2\x80\x93 Creada com el bra\xc3\xa7 d'equips electr\xc3\xb2nics de defensa d'Elbit, l'empresa va tenir en primera inst\xc3\xa0ncia una oferta p\xc3\xbablica en la borsa de NASDAQ i va acabar el seu primer dia amb accions per valor de $7.74 (el 25 d'agost de 2009 va aconseguir el seu m\xc3\xa0xim hist\xc3\xb2ric amb un valor de $70,69)._NEWLINE_Elbit \xe2\x80\x93 El qual es va enfocar en activitats de comunicaci\xc3\xb3 i en 1999 va liderar el consorci que va fundar Partner Communications Company Ltd, la primera operadora de Sistemes Mundials de Cel\xc2\xb7lulars (GSM per les seves sigles en angl\xc3\xa8s). En el 2002 Elbit va ser fusionada a Elron. Elron va vendre les seves accions en Partner entre el 2003 \xe2\x80\x93 2006 per aproximadament $160 milions.\n_START_SECTION_\nFusi\xc3\xb3 amb El-Op\n_START_PARAGRAPH_\nEn el 2000 Elbit Systems es va fusionar amb El-Op (empresa controlada per l'actual president, Michael Federmann), creant la major empresa no governamental d'equips electr\xc3\xb2nics de defensa a Israel, augmentant el valor d'Elbit Systems que en el 2004 va permetre a Elron vendre les seves accions en Elbit Systems per aproximadament $200 milions. Seguint la fusi\xc3\xb3 amb El-Op, Michal Federmann va sorgir com el major accionista de tots dos grups.\n_START_SECTION_\nAdquisici\xc3\xb3 de Elisra\n_START_PARAGRAPH_\nElisra Group \xc3\xa9s un fabricant israeli\xc3\xa0 de sistemes electronics i \xc3\xb2ptics anteriorment propietat d'Elbit Systems (70%) i d'Israel Aerospace Industries (IAI) (30%), tanmateix Elbit va adquirir part d'IAI per 24 milions de dolars, i Elisra ara \xc3\xa9s una empresa subsidi\xc3\xa0ria d'Elbit.\n_START_SECTION_\nPrincipals subsidi\xc3\xa0ries\n_START_PARAGRAPH_\nLes principals subsidi\xc3\xa0ries i empreses afiliades a Elbit, inclouen Elbit Systems Electro-Optics Industries Elop, Cyclone Aviation Product (Cyclone), Tadiran Communication, Silver Arrow, Ortek i Elisra. Entre els productes produ\xc3\xafts per Elbit es troben la computadora t\xc3\xa0ctica, i el UAV Elbit Hermes 450.\n_START_SECTION_\nBrasil\n_START_PARAGRAPH_\nAeroelectr\xc3\xb3nica (AEL) \xc3\xa9s una empresa brasilera que t\xc3\xa9 m\xc3\xa9s de dues d\xc3\xa8cades d'experi\xc3\xa8ncia en la ind\xc3\xbastria de defensa. L'any 2001 AEL es va fusionar i des d' aleshores forma part de Elbit Systems Group.\n_START_SECTION_\nRegne Unit\n_START_PARAGRAPH_\nEn el 2005 Elbit va establir una empresa conjunta al Regne Unit amb Thales, UAV Tactical Systems Ltd, desenvolupant el Watchkeeper WK450 per a l'Ex\xc3\xa8rcit Brit\xc3\xa0nic. El 7 de desembre de l'any 2007 va ser anunciat que QuinetiQ LSE se sumaria al programa com subcontractista per a proveir el servei de proves a Park Aberporth, a l'oest de Gal\xc2\xb7les.\n_START_SECTION_\nVehicles Aeris No Tripulats (VANT)\n_START_PARAGRAPH_\nElbit dissenya i proveeix sistemes per aeronaus no tripulades amb una gran gamma d'aplicacions. Dissenyen i produeixen una varietat de plataformes VANT, incloent-hi el UAV Hermes i la fam\xc3\xadlia de VANT Skylark. Elbit tamb\xc3\xa9 dissenya i proveeix elements de comandament i control que poden ser adaptats per a diversos tipus de sistemes d'aeronaus no tripulades. Dissenya i produeix motors, enlla\xc3\xa7os de dades i sistemes de comunicaci\xc3\xb3. La tecnologia dels sistemes de les aeronaus tamb\xc3\xa9 ha estat usada per als vehicles no tripulats de terra, i els vehicles amfibis no tripulats.\n_START_SECTION_\nAeronaus militars i sistemes per a helic\xc3\xb2pters\n_START_PARAGRAPH_\nElbit compta amb sistemes \xc3\xb2ptics i electr\xc3\xb2nics, i amb productes per a productors i usuaris d'aeronaus militars. Els sistemes i els productes estan dissenyats per augmentar la capacitat operativa, i estendre els cicles de vida de les aeronaus. El sistema naval d'Elbit inclou sistemes de combat naval, sistemes d'integraci\xc3\xb3 de combat d'abordatge, sistemes d'observaci\xc3\xb3 naval electronics i \xc3\xb2ptics, entrenadors navals t\xc3\xa0ctics, sistemes de mesurament electr\xc3\xb2nic de superf\xc3\xadcie i per a submarins.\n_START_SECTION_\nProjecte CAPECON\n_START_PARAGRAPH_\nElbit, \xc3\xa9s part del projecte anomenat CAPECON (en angl\xc3\xa8s: Aplicacions civils i efectivitat econ\xc3\xb2mica de la potencial configuraci\xc3\xb3 de vehicles aeris no tripulats). El seu objectiu \xc3\xa9s fer volar vehicles aeris no tripulats a l'espai aeri civil europeu a partir de l'any 2015. Per dur a terme la lluita contra el terrorisme, la Uni\xc3\xb3 Europea va decidir que les empreses d'armes podien rebre finan\xc3\xa7ament per a la recerca i la seguretat. Deu dels primers 45 projectes descrits per la UE com a \xe2\x80\x9crecerca per a la seguretat\xe2\x80\x9d han involucrat a empreses, acad\xc3\xa8mics, o institucions de l'Estat d'Israel."